Selliselt asus siis k6ps tänavuse 27. Tartu Rattaralli stardijoonele, esimest korda uue maanteerattaga, need tuhatkond kilomeetrit selja taga ning kindla kavatsusega isiklik rekord lüüa ja vähemalt poole  tunniga. Samas kummitas aga hirm sattuda sellistesse gruppidesse, kes on juba natuke kiiremad kui päris tagumise otsa matkaseltskond, kuid kus grupisõiduoskused on veel nõrgad või peaaegu olematud, ning seega suur oht korralikult grupis kukkuda. Kui ikka 40 km/h kiirusel lõuaga asfalti künda samal ajal kui veel kümme meest sul seljas maanduvad, siis vist enam maanteeratta selga istuda ei julge. Seega alustas k6ps rahulikult ning sõitis stardijärgses massis pidurihoovad pihus ja hoidis päris äärde.